google/wiki40b huggingface dataset:
Kristian Kristensen (artist)

Karriere

Før sin deltagelse i The Voice, prøvde Kristian Kristensen seg som musiker med sitt band No Name - No Fame. De nådde ikke finalen i X Factor i 2009, men fire år senere kom han seg til semifinalen i The Voice som solo-artist. 
I perioden 2013-2015 jobbet han med å skrive- og komponere egne låter, og i 2015 vant han finalen i NRK P3s Urørt, med låten «Lyset», og ble kort tid etter signert til Warner Music Norway.
I etterkant av dette, har han utgitt en rekke singler, og i 2015 kom han med sin første EP Før Det Blir For Seint. Samtlige av låtene på EP-en er skrevet og sunget på dialekt, med unntak av hans tolkning av låta «Nella Fantasia».  
I 2016 ga han ut singelen «Varm», etterfulgt av «Tårnet» i 2017 som begge har hatt over 2 millioner strømminger på Spotify.

Konserter

Kristensen startet sin konsertkarrière på TV, og har siden spilt en rekke konserter. I 2016 startet han en turné hvor han blant annet opptrådte i Stavanger, Bergen, Trondheim og Oslo. Han gjestet også NRK P3-scenen under den norske bransjefestivalen by:Larm i 2016, året etter å ha vunnet Urørt på samme festival.
Suite Vollard

Suite Vollard er en serie på 100 etsninger i nyklassisistisk stil av den spanske kunstneren Pablo Picasso, laget mellom 1930 og 1937. Oppkalt etter Ambroise Vollard (1866–1939), oppdragsgiveren. Suiten finnes i en rekke museer, blant annet i Grafikk- og tegningsamlingen i Nasjonalgalleriet.
Lavangen kirke

Inventar

Mye av inventaret i kirken har blitt tilført etter at kirken var vigslet. Betydelig mengde av inventaret er gitt i gaver eller penger som er donert.

Orglet

I 1907 ble det gamle orglet til Ibestad kirke tatt i bruk, dette var reparert med penger fra Ibestad Sparebank, kommunen og Aa-Soløy kvinneforening. Dagens orgel ble tatt i bruk 1. desember 1946, det var opprinnelig bygget til Melhus kirke i 1892 av firma August Nielsen. Orglet har 17 stemmer, to manualer og pedaler.

Prekestolen

Utsmykkingen av prekestolen med de fire evangelistene er foretatt av kunstneren Karl Erik Harr i 2005 og gitt som gave til Lavangen kirke som et minne om hans mormor som kom fra Lavangsnes.
Discoderopsis

Utseende

Middelsstore, avlange, mørke praktbiller.

Utbredelse

Arten er utbredt på Madagaskar.
Svensk Interkontinental Lufttrafik AB

Svensk Interkontinental Lufttrafik AB (SILA) var et svensk flyselskap som idag inngår i den svenske delen av Scandinavian Airlines (SAS).
SILA ble etablert i 1943 av Wallenbergs for å starte en flyrute mellom Sverige og England. Per Norlin ble bedriftens første VD og allerede 25. november 1943 undertegnet han en kontrakt med Douglas om kjøp av ti DC-4. 
Den første sivile flygningen mellom Europa og USA ble gjennomført 27. juni 1945 med en modifisert Boeing B-17 Flying Fortress (døpt av SILA til Jim), med mellomlanding i Reykjavík og Newfoundland. 
Våren 1946 utgikk B-17 av selskapets flyflåte og ble erstattet av Douglas DC-4.  
1948 ble SILA sammenslått med flyselskapet AB Aerotransport (ABA). I 1946 ble SILA til den svenske delen av SAS. SILA uopphørte som eget flyselskap i 1977, og kom deretter til å bare fungere som holdingselskap for den svenske delen av SAS via datterselskapet ABA. I 1996 ble navnet SILA endret til SAS Sverige AB, og senere samme år fusjonerte selskapet med ABA.
Følge (matematikk)

Cauchyfølger

En Cauchyfølge eller en fundamentalfølge er en følge i et metrisk rom  der avstanden mellom to vilkårlige elementer gradvis blir mindre og mindre jo lenger ut i følgen de to elementene befinner seg. 
Et metrisk rom sies å være komplett dersom enhver  Cauchyfølge i rommet konvergerer mot en grenseverdi som er inneholdt i rommet.  Mengden av reelle tall er komplett, mens mengden av rasjonale tall ikke er det.
Jade Etherington

Idrettskarriere

Etherington ble tatt ut til BDST (British Disabled Ski Team) i 2009, og konkurrerte internasjonalt fra 2011. Hun haddei starten Fiona Gingell som ledsager, men Gingell flyttet til Amerika i oktober 2012. En annen britisk utøver, Heather Mills, ble ikke kvalifisert til VM i 2013, og tilbød henne derfor å bruke treneren sin, John Clarke. Hun deltok i sitt første VM ved VM i alpint for funksjonshemmede 2013, der hun kom på 3.-plass i super-G. Hun kom på 4.-plass i slalåm, men brøt både i storslalåm og dermed også superkombinasjonen. 
I april 2013 ble hun enig med Caroline Powell om å bruke henne som ledsager, og disse begynte å trene sammen i august. 
Hun deltok ved Paralympiske vinterleker 2014 i Sotsji i Russland, med Caroline Powell som ledsager. Der kom hun på 2.-plass i utfor, bak Henrieta Farkašová, og vant med det Storbritannias første paralympiske medalje på snø, og var også Storbritannias første medalje i Paralympics 2014. Hun fikk deretter bronse i utfor, og sølvmedalje i slalåm, før hun fulgte opp med raskeste løp i super-G, slik at hun også fikk sølv i superkombinasjonen. Hun ble dermed den første britiske utøveren som vant fire medaljer ved et Paralympics. Hun stilte ikke til start i super-G. Etherington var Storbritannias flaggbærer ved avslutningsseremonien ved disse lekene.
Paul Dummett

Landslaget

Han er spilleberettiget for Wales på grunn av sin walisiske bestefar.
4. juni 2014 fikk han sin første landskamp for Wales mot Nederland.
VM i innebandy 2010

Verdensmesterskapet i innebandy for herrer 2010 spilles i Helsingfors, Esbo og Vanda i Finland. Mesterskapet er det 15. verdensmesterskapet i innebandy, og det 8. herremesterskapet. VM i 2010 er det første med 16 deltakernasjoner. Åtte nasjoner er kvalifisert på bakgrunn av plasseringen i VM 2008, mens de siste åtte nasjonene blir klar gjennom kontinentale kvalifiseringer.
Johan Albrigt Rivertz

Biografi

Rivertz ble student i 1892 og cand.jur. i 1896.  Han var deretter fullmektig hos statsadvokaten i Tromsø og hos kriminaldommeren i Aker. Fra 1899 arbeidet han i Justisdepartementet og ble byråsjef der i 1908. Han tjenestegjorde som amtmann i Finnmarkens amt fra 1912 til 1918 og fylkesmann i Finnmark fra 1919 til 1921. Fra 1922 til han døde i 1942 var han høyesterettsdommer.

Verv

Han var sekretær for en rekke kommisjoner, blant andre Den skandinaviske kjøpslovskommisjon i 1902, Vassdragskommisjonen 1907 og Den skandinaviske familierettskommisjon 1910. Han var medlem av Skandinavisk obligasjonsrettskommisjon 1910, delegat til Skandinavisk sjørettskonferanse i København 1911, formann for forhandlingsdelegasjonen i forhandlingene med Finland om grenseforholden 1922 til 1924, medlem av Riksretten 1926 til 27, formann for delegasjonen ved forhandlingene med Finland om reinbeiteforholdene 1932 til 1935. Fra 1924 var han sensor ved juridisk embetseksamen og fra 1931 til 1933 var han formann i styret for Filharmonisk Selskaps Orkester i Oslo.

Familie

Rivertz var bror av arkitekt Kristen Tobias Rivertz, lensmann Peter Edvard Rivertz og høyesterettsdommer Jacob Andreas Rivertz.
Christina Doreothea Stuart

Christina Doreothea Stuart, kjent som Madame Stuart (døde etter 1774) var en danser virksom i Norge. Hun kan regnes som den første ballerina i Norge.

Biografi

Hun var tredje hustru til den engelske kunstneren  Michael Stuart (død 1770), som var kjent i Danmark siden 1756. Paret kom til Christiania i 1769,medbringende en dansepartner. Den 26. januar 1770 ble det annonsert en forestilling på rådhuset der «Den Virtuose Madame Stuart» skulle danse, synge og spille musikk. Ballett, eller i alle fall akrobatikk og danseoppvisninger, var tidligere blitt oppført i Norge av Ferdinand Hallaschs «kinesiske dansere» i 1751 og senere av tyske danserinner i 1760 i Trondhjem, men Stuart nevnes iblant som den første som fremførte ballett i Norge, eller i alle fall i Oslo/Christiania. 
Madame Stuart ble enke og livnærte seg med danseundervisning i motedanser og selskapsdans. Hun danset også på line og sang egenkomponerte sanger på dansk, og var også danselærerinne og drev et vertshus med ølbryggeri. Hun innledet i 1771 et kompanjongskap med Martin Nürenbach fra Sverige. Den 7. oktober 1771 fremførte Stuart og Nürenbach ballett, akrobatikk og linedans. Stuart sang en aria, og i siste scene opptrådte de sammen: De demonstrerte forskjellige posisjoner og balanseakter: Mens Nürenbach bøyde kroppen til forskjellige posisjoner balanderte Stuart en påfulfjær både horisontalt og vertikalt, mistet den, fanget den igjen, og spilte så en menuett, antagelig på lutt. Hun opptrådte trolig også på det teater Nürenbach åpnet og drev 1771-1772 i Christiania.
Madame Stuart dro til Sverige i 1774, og det vites at hun danset i Gøteborg i april 1774. Etter dette nevnes hun ikke lenger. 
I 1783 debuterte en danserinne ved navn  Eleanore Stuart ved Det Kongelige Teater i København; hun kan ha vært datter av Christina Doreothea Stuart .
Nihondairaobservatoriet

Nihondairaobservatoriet er et astronomisk observatorium som befinner seg på en klippe med utsikt over Shimizu, i prefekturet Shizuoka, Japan. Det har vært kilden til tallrike oppdagelser av småplaneter av astronomen Takeshi Urata. I september 2007 ble det rangert på 43.-plass i antall oppdagedeasteroider, med et totalt antall på 163.
Asteroiden 2880 Nihondaira, som ble oppdaget av Tsutomu Seki, er oppkalt etter dette observatoriet.
All-American Truck Company

All-American Truck Company var en amerikansk lastebilprodusent som startet i en fabrikk i Chicago i Illinois i 1918 som hadde blitt overtatt fra personbilprodusenten Jeg. Produksjonen ble flyttet i 1922 til Fremont i Ohio, men ble stengt i 1923. 
Lastebilene hadde et spesielt kjennetegn ved å ha overdimensjonerte radiatorer med kraftige kjølefinner på toppen. Modellutvalget for fabrikken var fra 1-tonner som hovedmodell, til 4 tonn i nyttelast. Som eksportvare kom All-American til en rekke land, deriblant Storbritannia hvor merkenavnet forkortes til AA, og ble solgt i Norge i 1919 til 1925, da var 68 lastebiler av det amerikanske merket registrert.
Mimestola

Utseende

Middelsstore, brune trebukker, de3kkvingene med vage, litt lysere tverrbånd. Oversiden er matt og kraftig punktert, ikke påfallende hårete. Antennene er litt lengre enn kroppen. Pronotum har rundede sider uten tenner. Dekkvingene er jevnbrede, nokså kraftig punkterte.

Utbredelse

Arten er bare kjent fra Panama.
Røytinga

Røytinga er ei øy ytterst på kysten utenfor Byrknesøyna i Gulen kommune. Røytinga ligger like innenfor (øst for) Vassøyane, og avgrenses av Fensfjorden i sør og øygarden i Sognesjøen i nord. Øygruppa har tidligdevonske bergarter, og er bevokst med atlantisk lynghei. Det er et populært område for småbåtfolk, og på vestpynten av den vestre halvdelen av øya (Røytingkalven) står Røytingkalven fyr.
Området ble berørt under den kaledonske fjellkjedefoldingen, da det «nordamerikanske» kontinentet Laurentia støtte sammen med det «nordeuropeiske» Baltika for 425 millioner år siden. Gulen ligger helt i vestre kant av det synlige grunnfjellskjoldet, og omgis av de kaledonske skyvedekkene av tidligere havbunnskorpe som i sammenstøtet ble skjøvet opp på land og preger nabokommunene i sør og sørvest. Men Vassøyane og øya Røytinga helt i sørvest tilhører Solundbassenget fra seinsilur og tidlig devontid. Disse småøyene og hovedøyene i Solund er dekket med konglomerat og sandstein som ligger oppå putelava. Solundbassenget oppstod gjennom en kombinasjon av vulkanistisk havbunnspredning og kystnære avsetninger da det akkurat her, for 420-410 millioner år siden, var litt tilbake av havet (Iapetus) mellom Laurentia og Baltika. Formasjonen er resten av et gjenværende havbasseng som var i bevegelse samtidig som avrenning fra den nye, kaledonske dekket i øst avsatte sandstein oppå eldre bergarter i overgangen fra silur til devon. Bergartene på Vassøyane og Røytinga består således av drøyt 400 millioner år gamle avsetningsbergarter.
Den 6. januar 1993 gikk containerskipet Scan Lifter på grunn i Røytinga. Ombord i båten var det 8 personer, og ingen ble alvorlig skadet. Det var full storm i området. Grunnen til forliset var motorstopp. Det rant ut 55 tonn dieselolje i sjøen, og det gikk mer enn tre år før vraket ble fjernet.
Hundremeterskogen

Hundremeterskogen (engelsk Hundred-Acre Wood - som i bokstavelig  forstand betyr et skogområde som dekker et areal på 400 dekar) er skogen hvor Ole Brumm og vennene hans bor i A.A. Milnes barnebøker. 
Milnes hundremeterskog har som modell en virkelig Five Hundred Acre Wood i Ashdown Forest i East Sussex, England, nær hjemmet til A.A. Milne på Cotchford Farm i Hartfield. Ved parkeringsplassen i Gills Lap, i utkanten av skogen, finner man et kart som viser plasseringen til alle stedene som har gitt opphav til stedsbetegnelser i den oppdiktede skogen, som Brumms hus, Kristoffer Robins hus, Uglas hus, Nasse Nøffs hus, Spretts hus, Honningtreet og Veien til Nordpolen.
Betegnelsen brukes på norsk ofte om små idylliske områder, gjerne relatert til barn, og er et populært navn på lekeområder, barnehageavdelinger og lignende.
Hagbyhöjden

Hagbyhöjden er et tettsted i Österåker kommune i Stockholms län i landskapet Uppland i Sverige. I 2010 hadde tettstedet 479 innbyggere.
Eyvin Ovrum

Utdannelse og karriere

Ovrum hadde sin utdannelse fra Knud Bergsliens malerskole i Kristiania. Han reiste til St. Louis i USA i 1900 og var bosatt der til 1911. I USA arbeidet han som avistegner i blant annet St. Louis Despatch og tegnet karikaturer av en rekke kjente personer som Theodore Roosevelt, Sarah Bernhardt og brødrene Wright.  
Da han kom tilbake til Kristiania, arbeidet han i to år som tegner i Morgenbladet, før han startet i Illustrationsatelieret. I 1913 grunnla han reklamebyrået Grafia, som senere skiftet navn til Atelier E-O. Atelieret eksisterer fortsatt og eies og drives av Ovrums nevø.
Av de plakatene han tegnet, var Ovrum selv mest fornøyd med «Frigge-Paal», «Norges beste reklameplakat», som han selv skrev i Propaganda i 1925. Frigge-Paal-plakaten var laget som reklame for Frigg havre, landets første datostemplede havregryn, produsert ved Nydalens Mølle i Sandnes. Ovrum brukte sin sønn Paal som modell for oljemaleriet, som var utgangspunkt for plakaten. I Veitebergs bok er det gjengitt en portrett-versjon av «Frigge-Paal». Dette ble brukt som reklame i ukepressen. En reklameplakat fra 1922 viser gutten stående med en pakke Frigg havregryn under armen.
I Kristiania tok Eyvin Ovrum initiativet til å stifte Tegnerforbundet i 1917. Han var forbundets første formann – og tegnet deres emblem «Kråka». Tegnerforbundet utga et eget årshefte i perioden 1917–1920, med bidrag fra tidens kjente tegnere, Per Krohg og andre. 
På utstillinger fikk Ovrum spesielt oppmerksomhet for sine følsomme barnetegninger. Han illustrerte også bøker for barn og laget populære tegneserier, som «Dagros» i Nationen og «Professoren» i Morgenbladet, der han også arbeidet som avis- og teatertegner i flere år. Dagros ble i flere år tegnet av Kaare Bratung. 
I 1916 begynte Ovrum å utgi bladet Profit, som hadde som formål å vekke interesse for reklame i tekst og bilder. Bladet gikk inn med nummer 3 i 1918.
Naprapati

Historie

Naprapatien ble grunnlagt av den amerikanske kiropraktikeren Oakley Smith (1880–1967). Behandlingsmetodene startet som en reaksjon mot manipulasjonsprinsippene og metodikken i datidens kiropraktikk og osteopati. Det var også en protest mot det Oakley omtalte som «kunstige prosedyrer» i ordinær medisin og kirurgi der manuelle metoder ville vært mer effektive.
Begrepet «manuell behandling» betyr at man i stor grad benytter seg av hendene for å undersøke og behandle problemer i bevegelsesapparatet: Skjelett, rygg, muskler og ledd. De ulike behandlingsmetodene man anvender seg av i naprapatien er ikke unike for naprapatien, men benyttes delvis innenfor andre, beslektede, manuelle behandlingsformer, som eksempelvis utføres av manuellterapeuter, kiropraktorer, fysioterapeuter, leger, osteopater og massasjeterapeuter. Behandlingen retter seg i første omgang inn mot å gjenskape funksjonen i bevegelses- og balanseorganet. Dette gjøres med ulike manuelle teknikker som manipulasjon, mobilisering, triggerpunktbehandling, muskeltøying og massasje.

Virkningsmekanismer

Naprapater baserer seg på en antakelse om at smerte og dysfunksjon i ledd, muskler og skjelett kan fjernes gjennom økt fleksibilitet og blodsirkulasjon, som kan oppnås ved bestemte måter å påvirke leddene, musklene og/eller skjelettet.

Effekt

Det er per i dag ikke solid vitenskapelig dekning for å hevde at naprapati fungerer.

Diagnostikk

Naprapater starter normalt et behandlingsforløp med en anamnese der pasienten får anledning til å fortelle om sine plager. Ved hjelp av manuelle tester og teknikker mener naprapatene at de kan finne fram til stedet hvor smerten og dysfunksjonen har sitt utspring, samt om det foreligger nevrologiske eller sirkulatoriske forstyrrelser.

Naprapati i Norge

I Norge er naprapati en alternativ behandlingsform og dermed er heller ikke naprapat en beskyttet yrkestittel med formelle autorisasjonskrav. De aller fleste naprapater er medlem av Norges Naprapatforbund (NNF). Forbundet har rundt 400 aktive medlemmer. Det finnes ingen utdannelse innen naprapati i Norge, og de fleste naprapater som praktiserer i Norge er utdannet i Sverige.
Sam Allardyce

Karriere som spiller

Han er mest kjent som spiller for Bolton Wanderers, men han har også spilt for Huddersfield Town, Sunderland FC, Coventry City, Millwall FC, Preston North End FC og Tampa Bay Rowdies.

Karriere som trener

Etter at han la opp som spiller ble han Brian Talbots assistent i West Bromwich Albion. Etter to år fikk de begge sparken på grunn av nedrykk. I sesongen 1991/92 var han spillende trener for Limerick FC og toppet tabellen med laget før han dro tilbake til England for å være Les Chapmans assistent i Preston. Etter ti kamper i den nye sesongen fikk Chapman sparken og Allardyce tok over som foreløpig manager med en del suksess, men klubben valgte å ansette en annen manager. Dermed ble Allardyce bare hjelpetrener i klubben, så når Blackpool FC sommeren 1994 tilbød ham  å bli manager for klubben så aksepterte han. På Bloomfield Road hadde han suksess med klubben og ledet serien hele sesongen. Etter deres siste kamp ga ikke automatisk opprykk, og de tapte dessuten play-offen, og dermed fikk Allardyce sparken selv om det var hadde vært klubbens beste sesong på flere år.
I 1997 ble han hentet til Notts County som manager for å redde dem fra nedrykk, klubben vant ligaen det året. Han ble på Meadow Lane frem til 1999, da han ble ansatt av klubben han spilte flest kamper for som spiller – Bolton Wanderers. Med den klubben rykket han opp til Premier League i sesongen 2000-2001.
Da England skulle ha ny trener sommeren 2006 var Allardyce en av de største kandidatene, men jobben gikk til Steve McClaren.
Allardyce trakk seg fra managerjobben i Bolton 29. april 2007 med umiddelbar virkning. Sammy Lee tok over dagen etter.  
15. mai 2007 ble Sam Allardyce trener for Newcastle United FC på en treårskontrakt. Denne stillingen klarte han ikke å beholde i mer enn åtte måneder. 9. januar 2008 ble han enig med klubben om at han skulle gi seg.
17. desember 2008 ble Allardyce ansatt som manager for Blackburn Rovers. Den 13. desember 2010 ble Allardyce noe overraskende sparket som manager for Blackburn. Den 1. juni 2011 ble han ansatt som manager for Øst-London-klubben West Ham United. Han ledet klubben tilbake til Premier League via Play-off i sin første sesong. Allardyce sluttet som manager i West Ham i mai 2015.
9. oktober 2015 erstattet Allardyce, Dick Advocaat som manager for Sunderland. Han er derfor den første manager som har trent både Sunderland og Newcastle.
22. juli 2016 overtok han som landslagstrener for England etter Roy Hodgson.  27. september, etter bare 67 dager i jobben og ha ledet laget i én kamp, måtte han gå fra jobben etter avsløringer i den engelske avisen The Telegraph. Journalister fra avisen utga seg for å være asiatiske forretningsmenn og Allardyce skulle ha 400 000 pund for å vise dem hvordan man kan omgå reglene for tredjeparts-eierskap i spillere.  Tredjeparts-eierskap ble forbudt i England i 2008 og FIFA gjorde dette ulovlig i 2015.  Under det samme skjulte opptaket snakket Allardyce nedlatende om tidligere landslagstrener Hodgson og hans assistent Gary Neville.
30. november 2017 fikk han jobben som manager for Everton FC. 16. mai forlot han jobben som manager for Everton.
Svømmeblære

En svømmeblære er et indre organ hos strålefinnede fisker, og består i hovedsak av en gassfylt sekk som hjelper fisken å holde riktig dybde under vann. Den gjør at fisken slipper å bruke muskelkraft for unngå å synke eller flyte opp.

Åpne og lukkede svømmeblærer

Hos de fleste fisker er svømmeblæren helt adskilt fra svelget. For å kunne slippe gass inn i blæren, danner gasskjertelen melkesyre. Surheten får hemoglobinet i blodet til å miste oksygen, som dermed diffunderer inn i blæren gjennom en kompleks struktur kalt rete mirabile. 
På et annet sted, kjent som det «ovale vinduet», er blæren i kontakt med blod, og oksygen kan diffundere tilbake. Slike svømmeblærer kalles fysoklist.
Hos mer primitive beinfisker er kanalen til svelget åpen, og fisken kan også fylle på luftblæren ved å svelge luft, og kvitte seg med overflødig luft via den samme kanalen. Denne formen for svømmeblære kalles fysostom. Hos pansergjedder, bikirer og lungefisk fungerer svømmeblæren først og fremst som lunger.

Gassutveksling i lukkede svømmeblærer

Svømmeblæren har tøyelige vegger som trekker seg sammen eller utvider seg i takt med det omkringliggende trykket. Veggene i blæren har veldig få blodårer, og er forsterket med guaninkrystaller som gjør at gass ikke slipper gjennom. 
Blæren har en gasskjertel som kan blåse gass (vanligvis oksygen) inn i blæren for å øke volumet og dermed også oppdriften. For å minske oppdriften slippes gass ut i blodstrømmen og deretter ut i vannet via gjellene. 
Ulempen med å ha svømmeblære er at fisken ikke kan stige for fort. Enkelte strålefinnede fisker som ikke har behov for å gå opp og ned i dybde, har mistet svømmeblæren i løpet av evolusjonen, og hos flere av den er funksjonen som flyteorgan overtatt av fettvev. Hos noen arter står svømmeblæren i forbindelse med det indre øre, og gir fisken bedre hørsel ved å fungere som en akustisk forsterker, samtidig som fisken blir i stand til å føle veldig små variasjoner i trykket, og dermed også dybden.
Fisk som lever på grunt vann har oftest en kombinasjon av gasser som ligner på vanlig luft. Jo dypere fisken lever, desto mer oksygen er det vanligvis i blandingen. 
Ferskvannsfisk har betydelig større svømmeblære enn saltvannsfisk.

Svømmeblære og lunger

Man antar at svømmeblæren og lungene hos landlevende virveldyr er homologe. Svømmeblære eller lunger finnes hos nesten alle beinfisk, og det finnes ingen arter som har både svømmeblære og lunger. Lungefiskenes lunger er enkle og likner på en svømmeblære. Den fyller også samme funksjon i tillegg til å være lunge.
Theresianische Militärakademie

Theresianische Militärakademie (MilAk) er en krigsskole for utdannelse av offiserer i Østerrike. Det har sete i borgen i Wiener Neustadt.

Historie

Theresianische Militärakademie ble grunnlagt av keiserinne Maria Theresia den 14. desember 1751. Keiserinnen gav den første kommandanten, feltmarskalk grev Leopold Josef Daun, oppdraget «Mach' er mir tüchtige Officirs und rechtschaffene Männer darauß». Det er det eldste militærakademiet i verden. Opprinnelig tok det opp 100 adelige og 100 borgerlige hvert år. Alle offiserer i Østerrike-Ungarn ble utdannet her frem til 1918. Betegnelsen «militærakademi» fikk institusjonen da den ble slått sammen med kadettenes planteskole i 1769. Utdannelsestiden var dengang elleve år, som siden gradvis er redusert til tre.
Den berømte steiriske prinsen erkehertug Johann var i 44 år overdirektør for militærakademiet, fra 1805 til 1849.
Acleros

Utseende

Små, brune og hvite smygere.

Levevis

Larvene skal leve på planter i slektene Rhus (Anacardiaceae) og Acridocarpus (Malpighiaceae).

Utbredelse

Slekten er utbredt i Afrika inkludert Madagaskar.